เมื่อสัปดาห์ก่อน นัดเพื่อนๆ ไปเที่ยว สุพรรณ-อุทัย กัน เริ่มต้นจากบ้านเพื่อนแถวบางบัวทอง เพื่อนพามาหม่ำๆ มื้อเช้าร้านนี้ก่อน มีขายทั้งขนมจีน และอาหารตามสั่ง

สั่งขนมจีนกันคนละชุด ราคาชุดละ 35 บ. จะมีขนมจีนในจาน และน้ำแกงขนมจีนใส่ถ้วยเล็ก สามารถตักผักได้ตามแต่ใจปรารถนา ถ้าสั่งน้ำแกงเพิ่ม ก็จะราคาถ้วยละ 25 บ. 

■ น้ำยากะทิ .. อร่อยดีค่ะ เข้มข้น หอมเครื่องแกง มีลูกชิ้นมาให้ด้วย รสชาติน้ำแกงเผ็ด-เค็ม กำลังกลมกล่อม อร่อยดีใช้ได้

■ น้ำพริก .. เข้มข้นอีกเช่นกัน รู้สึกถึงถั่วบดในน้ำพริก รสชาติออกหวานนำ หวานไปนิดนึง แต่ก็อร่อยโอเคค่ะ

■ แกงไก่ .. รสชาติกลมกล่อมดีค่ะ ไก่มาหลายชิ้น ไก่นุ่มๆ รสชาติเค็มนิดๆ เผ็ดหน่อยๆ กำลังอร่อยค่ะ

■ น้ำเงี้ยว .. มีเลือด กระดูกหมู และดอกงิ้ว รสชาติกลมกล่อม ออกเค็มนิดๆ กระดูกหมูและดอกงิ้วเปื่อยนุ่ม กำลังอร่อยค่ะ


โดยรวมถือว่าโอเคเลยค่ะ น้ำแกงขนมจีนมีให้เลือกหลากหลาย รสชาติอร่อย ดูสะอาด และราคาไม่แพง